'दबंग 3' में शर्टलेस क्लाइमैक्स सीक्वेंस के लिए सलमान खान ने यूं की तैयारी, भाईजान का रूटीन कर देगा हैरान  
'दबंग 3' के क्लाइमेक्स सीन के लिए सलमान ने की खास तैयारी
किच्चा सुदीप के साथ है फाइटिंग सीन
डैशिंग अंदाज में दिखेंगे भाईजान
सलमान खान (Salman Khan) ने 'दबंग 3 (Dabangg 3)' के लिए जबरदस्त अंदाज में मेहनत की है, और फिल्म के क्लाइमैक्स सीन के लिए तो उन्होंने कोई कोर-कसर छोड़ी ही नहीं है. 'दबंग 3 (Dabangg 3)' के क्लाइमैक्स सीक्वेंस का बड़ा हिस्सा मई में शूट किया गया था जिसमें सलमान खान (Salman Khan) और किच्चा सुदीप फाइट करते नजर आएंगे. अब बताया जा रहा है कि बचे हुए क्लाइमैक्स सीक्वेंस की शूटिंग अगले हफ्ते मुंबई में की जाएगी जिसमें सलमान शर्टलेस नजर आएंगे , जिसके लिए सलमान खान (Salman Khan) काफी  मेहनत कर रहे हैं.
A post shared by Salman Khan (@beingsalmankhan) on Sep 6, 2019 at 8:17am PDT
मई में, सुदीप ने ट्वीट करते हुए जानकारी दी थी कि उनके और सलमान खान (Salman Khan) के बीच एक शर्टलेस फाइट सीक्वेंस देखने को मिलेगा. अब मिली जानकारी के अनुसार, यह एक लंबा सीन होगा. सलमान खान (Salman Khan) ने क्लाइमेक्स सीक्वेंस के एक हिस्से के लिए छह महीने से अधिक समय तक तैयारी की थी, जिसकी शूटिंग इस महीने की जाएगी. वह इसके लिए अपनी परफेक्ट बॉडी से प्रशंसकों से रू-ब-रू होना चाहते थे. इस सीक्वेंस में फाइटिंग भी शामिल है जिसके लिए सुपरस्टार ट्रेनिंग ले रहे हैं.
फिल्म से जुड़े सूत्रों के मुताबिक, 'दबंग की आखिरी किस्त और आगामी फिल्म के बीच सात साल का अंतर है, जो इस साल रिलीज होने के लिए तैयार है. कुछ सीक्वेंस के लिए सलमान को युवा दिखने की जरूरत थी और शर्टलेस क्लाइमेक्स सीक्वेंस के साथ वे एक बार फिर दबंग अवतार में  नजर आएंगे. वे अपने प्रशंसकों की अपेक्षाओं को बखूबी समझते हैं और जब से फिल्म की शूटिंग शुरू हुई है, उन्होंने अपनी बॉडी पर काम करना शुरू कर दिया है और अपने दिनचर्या में कई कठिन एक्सरसाइज शामिल की है.'
सलमान खान (Salman Khan) ने अपने दैनिक दिनचर्या में भारी वजन उठाना, दौड़ना, तैरना और साइकिल चलाना शामिल किया है. इतना ही नहीं, मई एवं जून के महीनों में अपने खानपान में थोड़ा बदलाव किया था, उसी समय क्लाइमेक्स का मुख्य भाग फिल्माया गया था. सूत्रों ने आगे बताया, 'ऐसे कई दिन थे जब वह अपना वेट लिफ्टिंग सेशन सुबह करते थे और फिर अपनी एक्सरसाइज के एक हिस्से के रूप में, वह अपनी साइकिल पर फिल्म सिटी की दूरी तय करते थे जहां वह शूटिंग कर रहे थे.'